《题赖若谷存斋》
宋代·赵汝回

湛湛方寸天，清泠如止水。
其止涵空明，其溃汩泥滓。
操这恍若遗，舍之渺何倚。
瞬息苟不诚，愚智从此始。
一篇中庸书，千古防意壘。
吾子善守之，勉勉集众美。
独不见邻家翁，驱鸡呼犬斜阳中。

作者简介：宗室，居温州永嘉，字几道。宁宗嘉定七年进士。官至主管进奏院。诗才高迈，自成一家，从其学者多知名。有《东阁吟稿》。